414 P. J. I. DE FREMERY ORATIO. 



liberalitate hunc in usum concessis , pro parte ab ingeniosissimo Krecke ipso 

 confectis. Quicumque perspectum habeat, quanto pretio ejusmodi observatio- 

 nes habeantur ad augendam et perficiendam disciplinam meteorologicam , 

 simul agnoscet, quantopere CI. Buys Ballot utilitati Academiae et disci- 

 plinarum amplificationi consuluerit. Ut uberrimos inde experiaris fructus , 

 Tibi, CI. Collega, ex animo opto. 



Praeparata , quae in Museo Anatomico prostant , non tantum perfecte sunt 

 servata, sed plurimis rarissimisque speciminibus praesertim ad anatomiam 

 Comparatam pertinentibus aucta, quibus functiones physiologicae corporis 

 partium explicantur. Eorum numerus ducenta excedit. Instituendis expe- 

 rimentis et indagationibus physiologicis nova jam data est occasio. 



Clinica Academica usibus respondebant: in clinico tarn Medico quam Chirur- 

 gico non parvus aegrotantium numerus est curatus ; in Tococomio parturientium 

 sufficiens adfuit numerus , qui studiosorum institutioni apte inservire potuerit. 

 Desideratiu" tamen quam maxime , ut haec omnia augeantur et amplificentur. 



Amiamentarium Chirurgicum insigniter fuit auctum eo, quod Amplissi- 

 morum Curatorum opera plura instrumenta, quae CI. Mtjlderus reliquit, 

 in Academiae usum sunt acquisita. 



Haec de institutis Academicis et doctrinae instrumentis dicta sufRciant. 



Et hie quidem sermoni finem ponere possem, cum jam ipso die anni- 

 versario Academiae Rectionis munus in te transtulerim, CI. Royaards, 

 Imjus anni Magnifice Rector ! Liceat tamen hoc Tibi gratulari honore. Salve 

 iterumque salve! Iterum jam simimo Academiae magistratu fungeris; qui- 

 bus hoc munus prematur difficultatibus , tibi penitus notum est. Ita autem 

 leve et jucundum sit Tibi, ut tuae prudentiae et animi sagacitati optime 

 Academiae tutela est commendata. Te Rectore, stabiliatur et ad majorem 

 prosperitatem et gloriam evehatur Academia Rheno-Trajectina ! 



aUOD DEUS FAXIT ! 



